निकटवर्ती ग्राम पंचायत कलवाणी के मडाम गांव में कम्बल बैंक के संस्थापक भामाशाह सागरमल नाहटा द्वारा मंगलवार को कंबल वितरित किए गए। सरपंच भवरलाल जानू ने बताया कि इस मौके पर नाहटा ने जरूरतमंद बालिकाओं के उत्कृष्ट परिणाम देने पर 11-11 हजार रुपए देने की घोषणा की। इस मौके पर नाहटा ने कहा कि जरूरतमंद परिवारों को आर्थिक सहयोग करने के साथ-साथ खेलकूद व परीक्षा में बेहतर परिणाम देने वाले विद्यार्थियों को भी नाहटा फाउण्डेशन द्वारा सम्मानित किया जाएगा। इस मौके पर सरपंच संघ प्रदेशाध्यक्ष भंवरलाल जानू मुख्य अतिथि के रूप में उपस्थित थे। वहीं देवाराम पटेल, शंकर आकाश, महावीर, पन्ना राम, गोविंद स्वामी, भवानीसिंह, मुकेश, नोपाराम मण्डा, नारायण जानू, इंद्रसेन सहित अनेक ग्रामीणों ने नाहटा फाउण्डेशन का आभार व्यक्त किया।